Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 194/15/7701	Bardejov, 11.5.2015
EEČ : 2-54-71-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 20. 10. 2014 až doposiaľ ako otec maloletej XXXXX, nar. XXXXX bytom XXXXX, ul. XXXXX zverenej do osobnej starostlivosti matky XXXXX, nar. XXXXX trvale bytom XXXXX, ul. XXXXX, v Bardejove a inde neprispieval na jej výživu a to aj napriek tomu, že mu táto povinnosť bola určená rozsudkom Okresného súdu v Bardejove pod spisovou značkou XXXXX zo dňa 16. 01. 2013, ktorý nadobudol právoplatnosť dňa 28. 01. 2013 tak, že je povinný prispievať na výživu maloletej XXXXX vo výške 30 % zo sumy životného minima čo je 27,13 Eur za každý mesiac, vždy do budúcna k rukám matky maloletej, čím takto spolu na bežnom výživnom doposiaľ dlhuje sumu vo výške 189,91 Eur,

lebo zanikla trestnosť činu

Odôvodnenie:
Uznesením povereného príslušníka PZ, Obvodného oddelenia PZ Raslavice zo dňa 27.03.2015 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa  § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia. 

	Poverený príslušník PZ  podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX uhradil dlžnú sumu výživného XXXXX, t. j. mal zaplatiť sumu 189,91 eur, pričom zaplatil sumu 220 eur, čím vyrovnal  dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného XXXXX,  tak ako ho zaväzoval rozsudok Okresného súdu v Bardejove sp.zn. XXXXX zo dňa 16.01.2013, ktorý nadobudol právoplatnosť dňa 28.01.2013, pričom oprávnená osoba  a to XXXXX, nar. XXXXX nebola vydaná nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viktor Tomáš
prokurátor